joelniklaus/EU_Wikipedias huggingface dataset:
Lauri Paltemaa

Lauri Paltemaa (s. 1972) on suomalainen valtiotieteilijä. Hän toimii Turun yliopistossa professorina ja Itä-Aasian koulutus- ja tutkimuskeskuksen johtajana. Paltemaan tutkimusalaa ovat Itä-Aasian tutkimus, Kiinan nykyhistoria ja politiikka, katastrofitutkimus ja internettutkimus.

Paltemaa tuli ylioppilaaksi Lappeenrannan Lyseon lukiosta vuonna 1991 ja valmistui maisteriksi Turun yliopiston valtio-opin laitokselta vuonna 1998. Hän suoritti jatko-opintonsa Turun yliopistossa ja Kiinan Renmin-yliopistossa Pekingissä ja väitteli valtio-opin tohtoriksi vuonna 2006.

Paltemaa on toiminut Turun yliopistossa aiemmin yliassistenttina, vt. professorina ja yliopistolehtorina vuosina 2006–2014. Hän on toiminut professorina vuoden 2015 alusta.

Lähteet 

Suomalaiset politiikan tutkijat
Suomalaiset professorit‎
Turun yliopiston professorit
Vuonna 1972 syntyneet
Elävät henkilöt
Linden (New Jersey)

Linden on kaupunki Yhdysvaltojen New Jerseyn osavaltiossa Unionin piirikunnassa. Sen asukasluku oli vuoden 2010 väestönlaskennan mukaan 40 499.

Maantiede

Linden sijaitsee New Jerseyn osavaltiossa Unionin piirikunnassa.

Historia

Nykyisen Lindenin kaupungin alueen alkuperäisasukkaita eli intiaaneja olivat lenapet. Lenapet harjoittivat alueella metsästystä ja liikkuivat sen läpi matkoillaan kalastusalueilleen. Vanhoista intiaanien kulkureiteistä tuli monien sittempien pääteiden pohja.

Linden perustettiin vuonna 1664 ja alun perin se oli osa Elizabethtownia. Kaupungin nykyisen nimen taustalla on useampia teorioita. Yhden mukaan nykyisen Park Avenuen varrella aikanaan asunut rouva Tenney ei pitänyt tien silloisesta nimestä Dark Lane, ja hän muutti sen Linden Roadiksi yksinkertaisesti vaihtamalla tiekyltin. Toisen teorian mukaan nimi on johdettu lehmuspuusta (linden). Lehmus on puolestaan liitetty saksalaisiin siirtolaisiin. Vanhan kylän keskus oli vuonna 1745 rakennettu Wheatsheaf Tavern. 

Hallinnollisesti Lindenistä tehtiin oma kokonaisuutensa vuonna 1861 ja oma kaupunkinsa vuonna 1924. Nykyinen Linden oli pitkään maatalousaluetta ja sen viimeinen maatila lopetti toimintansa vuonna 1960. Linden oli teollistunut 1830-luvulta lähtien rautateiden saapumisen myötä. Sittemmin kaupungissa toimivat esimerkiksi Standard Oil ja General Motors.

Talous

Kotitalouksien keskimääräiset vuosittaiset ansiot Lindenissä aikavälillä 2014–2018 olivat 68 870 USD ja henkilöä kohden 29 259 USD. 9,2 % väestöstä eli köyhyysrajan alapuolella.

Väestö
Kaupungin asukasluku oli vuoden 2010 väestönlaskennan mukaan 40 499 ja vuoden 2019 arvion mukaan 42 361. Kaupungin asukkaista 52,7 % oli taustaltaan valkoisia (latinot pois lukien 33,4 %), 31,2 % afroamerikkalaisia, 30,3 % latinoja mistä tahansa rodusta ja 3,4 % aasialaisia. 50,9 % kaupungin asukkaista puhui kotonaan jotakin muuta kieltä kuin englantia ja 34 % kaupungin asukkaista oli syntynyt ulkomailla.

Lähteet

New Jerseyn kaupungit
Tuusulan nuorisovaltuusto

Tuusulan nuorisovaltuusto (; ) on vuonna 1998 perustettu uskonnollisesti ja puoluepoliittisesti sitoutumaton Tuusulan kunnan vaikuttamistoimielin. Se pyrkii parantamaan tuusulalaisten nuorten asemaa sekä heidän vaikuttamis- ja harrastusmahdollisuuksiaan. Nuorisovaltuusto on kuntalain 26 §:n edellyttämä nuorten vaikuttajaryhmä. Kunnanhallitus asettaa nuorisovaltuuston vaalituloksen perusteella. Nuorisovaltuusto tekee kannanottoja, lausuntoja ja aloitteita kunnanvaltuustolle sekä muille kunnan toimielimille nuorille tärkeistä asioista. Nuorisovaltuusto järjestää myös säännöllisin väliajoin maksuttomia tapahtumia nuorille.

Tuusulan nuorisovaltuuston äänestetään kahdeksan jäsentä joka vuosi ja valtuutettujen toimikausi on kaksi vuotta.

Lähteet 

Nuorisovaltuustot
Tuusula
Lapin liikenne

Lapin liikenne kulkee Lapissa pitkin teitä, rautateitä ja ilmateitse. Lapissa sijaitsee muun muassa Suomen pohjoisin rautatieasema, Kolarin rautatieasema.

Maantieliikenne 
Lapin tieyhteydet ovat liikennemääriin nähden melko kattavat etenkin pohjois-eteläsuunnassa. Valtatie 4 kulkee Etelä-Suomesta Kemin, Rovaniemen, Sodankylän ja Utsjoen kautta Norjan rajalle. Lisäksi siihen liittyy Sodankylässä valtatie 5. Maailman pohjoisin moottoritie sijaitsee Torniossa valtatiellä 29, joka jatkuu edelleen Ruotsin Haaparannalle. Lapissa on useita maanteiden rajanylityspaikkoja niin Ruotsin, Norjan kuin Venäjän vastaisilla rajoilla.

Rautatieliikenne 
Kolarin rautatieaseman lisäksi Lapissa sijaitsee rautatieasemia Rovaniemellä, Kemijärvellä, Misissä, Muurolassa, Tervolassa, Kemissä, Ylitorniossa ja Pellossa. Lapin rautatieasemilla on matkustajia vuosittain noin 670 tuhatta matkustajaa. Rautatieasemista keskeisimpiä ovat Rovaniemen, Kemin, Kemijärven ja Kolarin asemat. Matka Helsingistä Rovaniemelle junalla voi kestää jopa 12 tuntia.

Lentoliikenne 
Lapissa sijaitsee kaikkiaan viisi käytössä olevaa lentoasemaa. Lapissa suurin lentoasema on Rovaniemen lentoasema, joka on myös kolmanneksi suurin lentoasema Suomessa matkustajamäärällä mitaten. Muita lentoasemia Lapissa ovat Kittilän lentosema, Ivalon lentoasema, Enontekiön lentoasema ja Kemi-Tornion lentoasema.

Lapin lentoasemaverkko on maakunnan kokoon ja asukasmäärään nähden varsin kattava.

Talvella Lappiin menee suoria lentoja muun muassa Lontoosta, Manchesterista, Münchenista, Frankfurtista, Berliinistä ja Zürichistä.

Vuonna 2019 Lapin lentoasemilla oli 1,4 miljoonaa matkustajaa. Rovaniemen lentoasemalla kulki vuonna 2018 yli 570 tuhatta matkustajaa, Kittilässä 320 tuhatta, Ivalossa 210 tuhatta ja Kemi-Torniossa noin 100 tuhatta. 

Suomen lentoasemista vastaava Finavia toteutti Rovaniemen, Ivalon ja Kittilän lentoasemille yli 55 miljoonan euron arvoisen kehitysohjelman, jonka tarkoitus oli nostaa ja parantaa näiden lentoasemien asiakaskokemusta ja palvelutasoa.

Joukkoliikenne 
Paikallisliikennettä liikennöidään Lapissa Kemi-Tornion alueella, Rovaniemellä ja Kemijärvellä. Lapin alueella on useita kuljetus- ja linja-autoyrityksiä. Sekä lentoasemilta että rautatieasemilta on sujuvat joukkoliikenneyhteydet lähimpään keskustaan tai matkailukohteisiin.

Lähteet

Aiheesta muualla 

Lappi
Suomen liikenne maakunnittain
Gustaf Wilhelm Liukkonen

Gustaf Wilhelm Liukkonen (7. lokakuuta 1844 Ristiina – 14. maaliskuuta 1916 Ristiina) oli suomalainen juristi ja valtiopäivämies.  

Liukkosen vanhemmat olivat tilanvuokraaja Wilhelm Liukkonen ja Katarina Hujanen  ja puoliso vuodesta 1883 Gerda Maria Groundstroem. Liukkonen tuli ylioppilaaksi 1865 ja suoritti kameraalitutkinnon 1869 ja tuomarintutkinnon 1870. Varatuomarin arvon hän sai 1872. Hän työskenteli ensin senaatissa, hoiti tuomarinvirkoja ja toimi Kakolan johtajan apulaisena. Hämeenlinnan vankilan johtajaksi Liukkonen tuli 1878 ja toimi lääninkamreerina Hämeenlinnassa 1881–1908. Valtiopäivillä Liukkonen edusti talonpoikaissäädyssä Mäntyharjun tuomiokuntaa 1877–1878 ja porvarissäädyssä Hämeenlinnaa 1882, 1894 ja 1899.

Lähteet

 

Suomen suuriruhtinaskunnan virkamiehet
Suomalaiset juristit
Suomen suuriruhtinaskunnan talonpoikaissäädyn valtiopäivämiehet
Suomen suuriruhtinaskunnan porvarissäädyn valtiopäivämiehet
Vuonna 1844 syntyneet
Vuonna 1916 kuolleet
Ismo Tuominen (virkamies)

Ismo Tapio Tuominen (s. 17. heinäkuuta 1964 Espoo) on suomalainen juristi ja virkamies.

Tuominen opiskeli oikeustiedettä Helsingin yliopistossa ja valmistui maisteriksi vuonna 1987 sekä sai varatuomarin arvon vuonna 1990. Hän on työskennellyt sosiaali- ja terveysministeriön ylitarkastajana vuosina 1993–1994, tuotevalvontakeskuksen ylitarkastajana 1995–2002 sekä STM:n hallitusneuvoksena vuodesta 2002 alkaen.

Tuominen on osallistunut merkittävässä määrin suomalaiseen lainvalmisteluun ja kirjoittanut muun muassa alkoholi- ja tupakkalakeja.

Lähteet

Vuonna 1964 syntyneet
Elävät henkilöt
Suomalaiset virkamiehet
Suomalaiset juristit
Daryl Boyle

Daryl Boyle (s. 24. helmikuuta 1987 Sparwood, Brittiläinen Kolumbia) on kanadalaissyntyinen saksalainen jääkiekkoilija, pelipaikaltaan puolustaja. Hän edustaa DEL-liigassa pelaavaa EHC Münchenia. Boyle laukoo oikealta.

Ura

Seuraura 
Boyle debytoi Saksan DEL-liigassa kaudella 2011–2012 Augsburger Pantherin joukkueessa. Hän oli aikaisemmin pelannut Yhdysvalloissa AHL- ja ECHL-liigoissa sekä Kanadassa WHL-liigassa. Ensimmäisellä DEL-kaudellaan Boyle pelasi 52 ottelua tehopistein 7+16=23 keräten 18 rangaistusminuuttia ollen Augsburgerin tehokkain puolustaja. Seuraavat kaksi kautta Boyle toimi Augsburgerin kapteenina. Hän oli kummallakin kaudella joukkueen tehokkain puolustaja tehopisteillä 7+18=25 ja 4+22=26.

Boyle siirtyi kaudella 2014–2015 EHC Münchenin joukkueeseen. Hän pelasi uransa tähän asti tehokkaimman DEL-kauden tehden 44 ottelussa tehopisteet 11+20=31. Seuraavan kolmen kauden Boyle voitti Münchenin joukkueessa kolme Saksan mestaruutta. Boylen nykyinen sopimus EHC Münchenin kanssa päättyy kauden 2021–2022 jälkeen.

Maajoukkueura 

Boyle kuului Saksan olympiahopeaa voittaneeseen joukkueeseen Pyeongchangin talviolympialaisissa 2018. Hän pelasi turnauksessa seitsemän ottelua keräten yhden syöttöpisteen ja kaksi rangaistusminuuttia. Venäjän MM-kilpailuissa 2016 Boyle keräsi kaksi syöttöpistettä ja neljä rangaistusminuuttia pelaamassaan kahdeksassa ottelussa.

Lähteet 

Saksalaiset jääkiekkoilijat
Saksalaiset olympiamitalistit
Vuonna 1987 syntyneet
Elävät henkilöt
Hurtig

Hurtig on sukunimi, joka on muun muassa seuraavilla henkilöillä:

Johanna Hurtig (s. 1960), suomalainen lastensuojelun tutkija
Karl Hurtig (1870–1947), suomalainen metodistikirkon pastori
Lina Hurtig (s. 1995), ruotsalainen jalkapalloilija
Bob Budiansky

Bob Budiansky (syntynyt 15. maaliskuuta 1954) on yhdysvaltalainen sarjakuvakäsikirjoittaja, päätoimittaja ja piirtäjä, joka tunnetaan parhaiten työstään Marvel Comicsin Transformers-lehdessä. Hän loi myös Marvelin Sleepwalker-hahmon ja käsikirjoitti sarjan kaikki 33 numeroa.

Tausta
Budiansky syntyi New Yorkin The Bronxissa, missä hän kävi julkista koulua ja siirtyi sitten University at Buffaloon. Hän "palasi takaisin" sarjakuvien pariin yliopistossa 1970-luvun alussa. Hänen ensimmäinen julkaistu teoksensa oli Superrunt - yhteistyönä Charles "Sparky" Alzamoran kanssa, julkaistu University at Buffalon The Spectrum -lehdessä hänen opiskellessaan siellä.

Ura
Budiansky työskenteli Marvelilla noin 20 vuotta. Hän oli vastuussa suuresta osasta Marvelin alkuperäisen Transformers-sarjakuvan käsikirjoittamisesta, ja keksi useimpien Transformers-hahmojen nimet, kuten Decepticonien johtajan Megatronin, Autobotien lääkärin Ratchetin ja Decepticon Ravagen. Hän kirjoitti myös useimmat "tech spec" -esittelyt hahmoista lelujen pakkauksissa jotka Hasbro tuotti 1980-luvulla, antaen jokaiselle hahmolle erillisen persoonallisuuden.

Pidettyään pitkän tauon Transformers-sarjasta, Budiansky kirjoitti uuden tulkinnan vuoden 1986 alkuperäisestä The Transformers: The Movie -piirroselokuvasta IDW Publishing -kustantamolle vuonna 2006 elokuvan 20-vuotisjuhlan kunniaksi.

Budiansky on myös piirtäjä. Hän piirsi Aaveajajan Johnny Blaze/Zarathos -version viimeiset vuodet, kuten myös suurimman osan Aaveajaja-kansikuvista vuodesta 1978 vuoteen 1983 ja käsikirjoitti sarjaa yhdessä sen viimeisen käsikirjoittajan J. M. DeMatteisin kanssa. Aaveajajan lopun jälkeen, Budiansky ja DeMatteis jatkoivat yhteistyötä Namor-lehden parissa. Budiansky muisteli: "Marc tyypillisesti suunnitteli tarinan rungon, keskusteli siitä kanssani, annoin hänelle palautetta, ehkä keksin pari uutta juonenkäännettä, ja ehdotin joitain kohtauksia jotka parantaisivat tarinan visuaalista ilmettä... Marc sai tämän neljän numeron sarjan kasaan paremmin kuin monet Aaveajaja-numerot jotka teimme yhdessä, joten mielestäni minulla oli vähemmän ansiota Namor-juonissa." Budianskyn Namor-kannet ovat varhaisia esimerkkejä yhteenliittyvistä kansista: kun kannet asettaa yhteen kahteen riviin, niiden taustat sulautuvat toisiinsa.

Vuodesta 1983 vuoteen 1996, Budiansky työskenteli Marvelissa päätoimittaja. Tänä aikana Budiansky oli vastuussa muun muassa lehdistä Ihmeneloset, Daredevil ja Hämähäkkimies.

Kunniamaininnat
Vuoden 2010 BotCon-tapahtumassa Hasbro nimesi Budianskyn yhdeksi ensimmäisistä ihmisistä Transformers Hall of Famessa ansioistaan sarjan luonnissa.

Elämä
Budiansky meni naimisiin Angela Goldmanin kanssa elokuussa 1991. Heillä on kaksi lasta: Emma ja David.

Lähteet

Aiheesta muualla
 Budianskyn virallinen edustaja
 Bob Budiansky Comic Book DB -sivustolla
 Haastattelu Transfans.net-sivustolla
 Vuoden 2007 haastattelu
 Bob Budiansky Transformers Wikissä
 Bob Budiansky Wikimedia Commonsissa

Vuonna 1954 syntyneet
Elävät henkilöt
Yhdysvaltalaiset sarjakuvantekijät
Umrao Jaan (vuoden 2006 elokuva)

Umrao Jaan on vuonna 2006 ensi-iltansa saanut intialainen romanttinen draamaelokuva, jonka on ohjannut J. P. Dutta. Se perustuu Mirza Hadi Ruswan urdunkieliseen romaaniin Umrao Jaan Ada, joka kertoo kuuluisasta lucknowilaisesta kurtisaanista. Elokuva on toinen intialainen versiointi romaanista vuoden 1981 samannimisen elokuvan jälkeen.

Näyttelijät

Soundtrack

Vastaanotto 
Box Office India julisti Umrao Jaanin ”katastrofiksi”.

Lähteet

Aiheesta muualla 
 
 

Vuoden 2006 intialaiset elokuvat
Intialaiset romanttiset draamaelokuvat
Intialaiset uudelleenfilmatisoinnit
Intialaiset romaaneihin perustuvat elokuvat
Hindinkieliset elokuvat
Eunukki (kirja)

Eunukki on Kristina Carlsonin proosateos, jonka on julkaissut vuonna 2020 Otava.

Pienoisromaani Eunukki on 1120-luvun kiinalaisen hovieunukin, kuuluisan runoilijan Wang Wein kaiman, yksinpuhelu, jossa eunukki kertoo tarinansa siitä, kuinka hänet myytiin ja kuohittiin ja kuinka hän eli elämänsä Kiinan keisarin hovissa eri tehtävissä ja kuinka hän on nyt saavuttanut vanhuuden, 70 vuoden iän.

Arviot
Anelma Järvenpää-Summanen kirjoittaa Maaseudun Tulevaisuudessa, että Carlsonilla on kykyä eläytyä menneiden aikojen ihmisiin ja oloihin. Kriitikko huomaa, että kirja saa luomaan ulkopuolisen katseen omaankin aikaamme: "Veitsien viillot jatkuvat, päämäärät vaihtuvat."

Arviossaan Demokraatissa Esa Mäkijärvikin kiittää Carlsonin eläytymiskykyä. Hän vertaa kertojaminää Game of Thronesin kollegaan:

Carlsonin kirjat ovat kirja kirjalta ohentuneet. Neljäs, Eunukki, on alle satasivuinen, mutta, kuten Tommi Melender kirjoittaa Parnassossa:

Lähteet

Aiheesta muualla
 Eunukki. Otava

Pienoisromaanit
Suomalaiset romaanit
Vuoden 2020 kirjat
Taiwanin valtionrakennuspuolue

Taiwanin valtionrakennuspuolue (; lyh. TSP) on taiwanilainen vasemmistolainen puolue. 

Vuoden 2020 vaaleissa TSP osallistui parlamenttivaaleihin ensimmäistä kertaa poliittisena puolueena. Chen Po-wei voitti kiinalaisen Kuomintang-ehdokkaan Yen Kuan-heng ja hänet valittiin Taichungin toisen vaalipiirin lainsäätäjäksi. TSP voitti ensimmäisen kerran paikkansa lainsäätäjässä. Lokakuussa 2021 Taichungin äänestäjät haastoivat Chenin mandaatin ja äänestyksen jälkeen hän menetti paikkansa maan parlamentissa.

Lähteet

Aiheesta muualla 

Taiwanilaiset puolueet
Nationalistiset puolueet
Pippa Laukka

Pippa Inkeri Laukka (s. 15. toukokuuta 1970 Helsinki) on suomalainen urheilulääkäri ja kirjailija sekä kolumnisti . Laukka on koulutukseltaan lääketieteen lisensiaatti Itä-Suomen yliopistosta 1999 ja liikuntalääketieteen erikoislääkäri Helsingin yliopistosta 2005. Hän on Suomen naisten jalkapallomaajoukkueen lääkäri vuodesta 2010. Hän on toiminut myös lukuisten huippu-urheilijoiden lääkärinä. Laukka on Suomen Palloliiton lääkintävaliokunnan jäsen ja Suomen kansallisbaletin Healthy Dancer -ohjelman asiantuntijajäsen. Pippa Laukka toimi vuosina 2008–2016 Mehiläisen Töölön toimipisteen vastaavana lääkärinä ja vuosina 2016–2018 lääketieteellisenä johtajana Hintsa Performance Nordicsilla. Vuodesta 2018 eteenpäin hän on toiminut lääkärikeskus Aavan hyvinvointijohtajana. Syyskuussa 2020 Pippa Laukka tuli valituksi Vihdin ja Karkkilan johtavaksi ylilääkäriksi. Laukka on tullut tunnetuksi myös Olet mitä syöt -ohjelman asiantuntijana ja keulakuvana. Laukka on osallistunut vuonna 2021 nähtyyn Myyrä-televisio-ohjelmaan.

Kirjailija ja kolumnisti 
Pippa Laukka on kirjoittanut kolme kirjaa.

 Urheilulääkäri – Liiku ja Urheile terveenä (Fitra 2016)

 Hyvinvoiva Nainen (WSOY 2017)

 Luonnollisesti paras (WSOY 2018)

Laukka on myös kirjoittanut kolumneja Helsingin Sanomiin ja Kotilääkäri-lehteen.

Yksityiselämä 
Pippa Laukka on naimisissa Markku Laukan kanssa. Heillä on kolme lasta.

Laukka perheineen asuu Helsingissä.

Laukan isä työskenteli paperialalla insinöörinä ja äiti myyjänä. Pippa Laukan äiti menehtyi rintasyöpään syksyllä 2007.

Lähteet 

Suomalaiset lääkärit
Suomalaiset kirjailijat
Suomalaiset kolumnistit
Vuonna 1970 syntyneet
Elävät henkilöt
Olivos (Argentiina)

Olivos on kaupunki Vicente Lópezissa, Buenos Airesin maakunnassa, Argentiinassa.

Argentiinan presidentin virka-asunto sijaitsee Olivosissa. Olivosissa kesät ovat lämpimiä, kosteita ja märkiä, kun taas talvet ovat kylmiä ja tuulisia. Olivos on perustettu vuonna 1878. Vuonna 1905 San Isidron läänit jaettiin, ja Olivosista tuli osa Vicente Lópezin paikallishallintoaluetta.

Olivos koki suurimman väestönkasvun 1940- ja 50- luvuilla, ja sillä on suuri ulkomaalainen väestö.

Liikenne 
Olivosin liikenne koostuu pääasiassa junista, linja-autoista, takseista ja autoteistä.

Lähteet

Aiheesta muualla 

Buenos Aires
Argentiinan kaupungit
Bembölen kahvitupa

Bembölen kahvitupa () on Espoon vanhimpiin lukeutuva maatilan päärakennus. Myös kahvilana siitä on muodostunut jo käsite. Se sijaitsee Järvenperän eteläisimmässä kolkassa aivan Karvasmäen rajalla Keski-Espoossa. Turuntie kulkee välittömästi Bembölen kahvituvan eteläpuolitse ja Kehä III noin 200 metriä pohjoispuolitse.

Historia 
Bembölen kahvitupa oli alkuaan Bellin maatilan päärakennus. Bell oli yksi Bembölen kylän kymmenestä kantatilasta, sen omistaja oli 1600-luvulla Anders Eriksson. Tila oli vähävarainen. Siitä tehtiin 1688 Vihdin Tervalammen ratsutilan augmentti. Isonvihan jälkeen Bell oli poltettu maan tasalle. Kuninkaantiestä erkani Helsinkiin johtava haara Bellin päärakennuksen kohdalla, joten paikka oli otollinen kestikievarille, joka toimi siinä 1760-luvulla. Rakennus oli 1916 purku-uhan alla, ja siitä kaavailtiin museorakennusta, mutta hanke raukesi. Kahvilana rakennus toimi ensi kerran 1939 ja jälleen toisen maailmansodan jälkeen.

Bembölen kamari ja eteinen ovat todennäköisesti vuodelta 1737, sali rakennettiin myöhemmin. Kookkaan tuvan sisäkatto on taitteinen ja jykeväparruinen. Rakennus on pystylaudoitettu ja punamullattu. Hyvinsäilyneeseen kokonaisuuteen kuuluu kaksikerroksinen luhtiaitta.

Lähteet

Viitteet

Kuvia

Aiheesta muualla 
Bembölen kahvituvan kotisivu

Espoon rakennukset ja rakennelmat
Kahvilat
Järvenperä
Suomen 1700-luvulla rakennetut rakennukset ja rakennelmat
Dirt 5

Dirt 5 on Codemastersin kehittämä ja julkaisema ajopeli. Peli on julkaistu Microsoft Windowsille, PlayStation 4:lle, Xbox Onelle, Xbox Series X/S:lle, PlayStation 5:lle ja vuonna 2021 Stadialle.

Pelaaminen 
Dirt 5 keskittyy enemmän maastossa tapahtuvaan autokilpailuun kuin ratakilpailuun. Pelissä on reittejä reilut 70 ja pelattavia sijainteja on 10, kuten Norja, Marokko ja Italia.

Vastaanotto 
Peli on saanut GameSpotin arvostelussa arvosanaksi 7/10.

Lähteet

Aiheesta muualla 
 Virallinen sivusto

Vuoden 2020 videopelit
Colin McRae Rally -pelit
Ajopelit
Xbox One -pelit
PlayStation 4 -pelit
Windows-pelit
Xbox Series X- ja Series S -pelit
PlayStation 5 -pelit
Stadia-pelit
Maria Lindén

Maria Lindén (o.s. Annala; s. 1980 Helsinki) on suomalainen Yhdysvaltain politiikkaan erikoistunut tutkija, toimittaja sekä Trumpin kansa -kirjan kirjoittaja. Lindén on vuodesta 2020 työskennellyt Ulkopoliittisen instituutin tutkijana ja vuodesta 2021 lisäksi myös tutkimusviestintäpäällikkönä erityisalueenaan Yhdysvaltain sisä- ja ulkopolitiikka. Vuodesta 2022 lähtien Lindén on myös tehnyt Tampereen yliopistossa väitöskirjaa Yhdysvaltojen demokratian kriisistä.

Lindén on koulutukseltaan yhteiskuntatieteiden maisteri Tampereen yliopistosta ja humanististen tieteiden kandidaatti Helsingin yliopistosta. Hän asui Bostonissa vuosina 2015–2019. Hän on säännöllisesti laatinut artikkeleita STT:lle, Lännen Medialle ja Ulkopolitiikalle. Vuonna 2020 Lindén julkaisi Into-kustantamon kautta kirjan Trumpin kansa – keitä he ovat ja miksi he rakastavat johtajaansa. Kirjassa seurataan Donald Trumpin tietä kohti vuoden 2016 presidentinvaalin voittoa etenkin kolmen hänen kannattajansa silmin.

Ulkopoliittisen instituutin tutkijan ominaisuudessa Lindén on toiminut suomalaisessa mediassa Yhdysvaltain politiikan kommentaattorina. Hän ennusti demokraattien Joe Bidenin voiton ja republikaanien Donald Trumpin tappion vuoden 2020 presidentinvaaleissa. Tosin Biden ei voittanut niin suurella marginaalilla kuin Lindén oli etukäteen analysoinut. Lindén arvioi, että ilman koronaviruspandemian 2019–2020 aiheuttamaa tilannetta Trump olisi lähes varmasti tullut valituksi uudelle presidenttikaudelle.

Lähteet

Aiheesta muualla 
 

Suomalaiset toimittajat
Suomalaiset politiikan tutkijat
Suomalaiset tietokirjailijat
Vuonna 1980 syntyneet
Elävät henkilöt
OTP Travel

OTP Travel (virallisesti Oulun Taksipalvelut Oy) oli oululainen liikennöitsijä. Siitä tuli osa iisalmelaista Mika K. Niskanan Oy:tä vuonna 2016. OTP Travel liikennöi Oulussa ja lähiympäristössä Oulun joukkoliikennettä. Lisäksi oli Onni-palveluliikennettä, tilausajoja ja vappuna toimiva Wesibussi. Kesäisin OTP liikennöi Potnapekkaa sekä Kaarlea.

Historiaa 

Ennen Oulun paikallisliikennettä Oulun Taksipalvelut Oy tunnettiin Oulussa erityisesti takseistaan sekä pienoislinja-autoistaan, joilla hoidettiin merkittävä osa Oulun erityislapsien koulukuljetuksista 2010-luvun alussa. Kilpailutuksien myötä koulukuljetukset alkoivat vähentyä (2016-2022) ja loppuivat käytännössä kokonaan lukuvuonna 2021-2022. Muutamia ”linjoja” jäi vielä ainakin Kempeleessä sekä Limingassa voimaan, mutta Oulun kuljetukset siirtyivät muille toimijoille. Oulun kaupungin koulukuljetukset ja niistä saadut tulot toimivat pitkään OTP:n ”selkärankana” ja mahdollistivat yhtiön kasvattamisen.

Konkurssi 

Kesäkuussa 2022 Oulun kaupunki ilmoitti purkavansa liikennöintisopimuksen OTP Travelin kanssa useiden sääntörikkomusten vuoksi, minkä seurauksena se hakeutui konkurssiin.

Yritys hakeutui konkurssiin 21. kesäkuuta 2022 ja toiminta päättyi 5. heinäkuuta 2022.

Lähteet

Aiheesta muualla 

 Oulun joukkoliikenne

Entiset yritykset
Rauhantekijä (televisiosarja)

Rauhantekijä on suomalainen televisiosarja, jonka ohjasi A. J. Annila ja käsikirjoitti Eriikka Etholén-Paju. Sarja esitettiin Suomessa syksyllä 2020 ja se on herättänyt kansainvälistä huomiota. Sitä alettiin esittää Yle TV1:n kanavalla ja Yle Areenan puolella ja se on alun perin suunniteltu kymmenosaiseksi. Aihe keskittyy pääosin kurdien itsenäisyystaisteluun, mutta se koskee myös YK:n ja kansainvälisen yhteisön toimintaa eri puolilla maailmaa. Pääosaa, rauhanneuvottelijaa, suomalaista Ann-Mari Sundellia esittää Irina Björklund. Muita keskeisiä osia esittävät muun muassa Kardo Razazzi, Louise Peterhoff ja Sampo Sarkola. 

Sarja perustuu oman määritelmänsä mukaan todellisiin asioihin, mutta itse tapahtumat ja henkilöt ovat fiktiota.

Lähteet 

Suomalaiset televisiosarjat
Günter Lüling

Günter Lüling (25. lokakuuta 1928 Varna, Bulgaria – 10. syyskuuta 2014 Erlangen) oli saksalainen teologi, yhteiskuntatieteilijä sekä arabisti ja islamintutkija. Lüling oli saksalaisen Goethe-Instituutin johtaja Aleppossa Syyriassa 1962–1965. Hänen tutkimuksensa Koraanin kristillis-pakanallisesta alkuperästä tekivät hänestä ei-traditionalistisen Koraanin tutkimuksen varhaisen edeltäjän.

Teokset 
Vuonna saksalainen 1970 Günter Lüling julkaisi väitöskirjaksi tarkoitetun Kritisch-exegetische Untersuchung des Qur'antextes ja vuonna 1973 teoksen Ûber den Ur-Quran, joka käännettiin myös englanniksi. Kirjat saivat liikkeelle uudenlaisen tavan tutkia Koraania historiallis-kriittisesti. Lüling tuli siihen tulokseen, että jopa kolmasosa Koraanin suurista olisi alun perin kristillisiä hymnejä. Hän tulkitsi asian niin, että Muhammed oli saanut Mekassa vahvoja kristillisiä vaikutteita. Esimerkkinä kristillisestä suurasta on Al-Alaq (suura 96).

Asema 
Lülingin radikaalit näkemykset johtivat siihen, ettei hän enää saanut töitä arabian laitoksilta, eikä julkaisijaa teoksilleen, jotka sitten kustansi itse. Lüling sai tohtorinarvon vasta vuonna 1980 kuusi vuotta kestäneen oikeudenkäynnin jälkeen. Muun muassa Jaakko Hämeen-Anttila on jyrkästi torjunut Lülingin ajatukset, joita hän kuvaa sanoilla "hyvin omaperäinen ja todellisuudelle vieras tutkimustraditio". 

Myöhempi historiakriittinen tutkimus on löytänyt tukea Lülingin ajatuksille. Kristillisinä hymneinä tai mieterunoina on analysoitu esimerkiksi Voiman suuraa (97), Norsun suuraa (105) ja Niiniköyden suuraa (111).  Christoph Luxenberg on yhtynyt Lülingin tulkintaan suurasta 96. Lüling ei liioin ollut ensimmäinen, joka etsi Koraanin juuria juutalais-kristillisestä perinteestä. Näin teki myös Adolf von Harnack (1851-1930).

Vuonna 2015 järjestettiin kansainvälinen tutkijasymposium Lülingin kunniaksi.

Lähteet

Viitteet 

Saksalaiset teologit
Yhteiskuntatieteilijät
Islamin tutkijat
Vuonna 1928 syntyneet
Vuonna 2014 kuolleet
Belmont Island

Belmont Island tai epävirallisesti myös U Thant Island on pieni tekosaari New Yorkin Manhattanin edustalla Yhdysvalloissa.

Sijainti

Belmont Island sijaitsee East River-väylällä Manhattanin 42nd Street-kadun kohdalla. Saari on tekosaari, joka on tehty tunnelitöistä tulleella ylimääräisellä maa- ja kiviaineksella. Saari on hyvin pieni ja sen pinta-ala on alle 0,2 hehtaaria. Saarella pesii amerikanmerimetsoja. Lintujen guano on värjännyt saarta valkoiseksi.

Historia
Ennen nykyisen saaren rakentamista sen paikalla sijaitsi vaarallisena pidetty kivikko, joka tunnettiin nimellä Man- o’- War Reef. Kivikko kasvoi 1890-luvulla kivillä ja irtomaalla New Yorkin Queensin ja Manhattanin välisen ratikkatunnelin rakennustöistä. Tunnelihanke kohtasi monia eri ongelmia ja sen suunnittelija William Steinway kuoli ennen töiden valmistumista. Hankkeen vei loppuun August Belmont Jr. ja tunneli valmistui vuonna 1907. Saari tuli sittemmin tunnetuksi hänen sukunimellään.

Belmontin teettämä tunneli tuli puolestaan tunnetuksi hänen edeltäjänsä mukaan nimellä Steinway Tunnel. Sittemmin sen läpi vedettiin New Yorkin metron linja 7. Linja kulkee suoraan saaren ali.

Vuonna 1977 New Yorkin kaupunki vuokrasi saaren joukolle Yhdistyneiden kansakuntien työntekijöitä. Vuokraajat olivat Sri Chinmoyn uskonnollisia seuraajia ja he alkoivat käyttää nimeä U Thant Island Yk:n kolmannen pääsihteeri U Thantin mukaan. Joukko rakennutti saarelle 9-metrisen "Oneness Archin", jossa säilytetään U Thantiin liitettyjä muistoesineitä. U Thant Islandista tuli sittemmin usein käytetty saaren epävirallinen nimi.

Lähteet

Manhattan
New Yorkin saaret
Keinotekoiset saaret
Hjalmar Oker-Blom

Hjalmar Christian Oker-Blom (21. kesäkuuta 1870 Viipuri – 8. helmikuuta 1937 Helsinki) oli suomalainen agronomi, juristi, maatalousneuvos ja valtiopäivämies.

Henkilöhistoria
Hjalmar Oker-Blomin vanhemmat olivat jalkaväenkenraali, senaattori Christian Theodor Oker-Blom ja Julia Maria Lovisa Böckelman ja puoliso vuodesta 1906 Paula Johanna Hertz. Oker-Blom tuli ylioppilaaksi 1891 ja suoritti oikeustutkinnon 1896 ja agronomitutkinnon 1898. Hän toimi senaatissa ylimääräisenä kopistina vuodesta 1899 ja maataloushallituksessa sihteerinä 1906–1917 ja lainoppineena maatalousneuvoksena 1917–1937. Oker-Blom toimi myös maataloushallituksen vt. ylijohtajana useaan otteeseen.  Hän edusti sukuaan aatelissäädyssä valtiopäivillä 1899, 1900 ja 1905–1906.

Professori Max Oker-Blom ja juristi Georg Kristian Oker-Blom olivat Hjalmar Oker-Blomin veljiä.

Julkaisuja
 Suomen maataloushallinto, 1932
 Luettelo tärkeimmistä maataloushallitusta ja kalastushallitusta sekä maataloutta ja sen sivuelinkeinoja koskevista komiteanmietinnöistä, 1932
 Hallinnollisia ohjeita viran ja toimen haltijoille maatalouden alalla, 1936

Lähteet
 

 Suomalaiset juristit
 Suomalaiset virkamiehet
 Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1870 syntyneet
Vuonna 1937 kuolleet
Karhuvaara

Karhuvaara on muun muassa seuraavien henkilöiden nimi:

Arja Karhuvaara (s. 1954), suomalainen poliitikko
Eero Karhuvaara (s. 1952), suomalainen upseeri, puolustusvoimien tiedotuspäällikkö
Lauri Karhuvaara (s. 1958), suomalainen toimittaja
Pekka Karhuvaara (s. 1954), suomalainen toimittaja
Sinikka Linkomies-Pohjala (ent. Karhuvaara, 1929–2000), suomalainen poliitikko

Salanimenä:
”ratsumestari Karhuvaara”, jääkärikapteeni Gustaf Svinhufvudin salanimi Itä-Karjalan kansannousun aikana

Luettelot henkilöistä sukunimen mukaan
Johann Flittner

Johann Flittner (Flitner) (1. marraskuuta 1618 Suhl, Thüringen, Saksa – 7. tammikuuta 1678 Stralsund, Pommeri, Saksa) oli saksalainen luterilainen pappi, virsirunoilija ja -säveltäjä.

Flittner kävi koulua Suhlinssa ja lukion Schelusingenissä. Vuonna 1637 hän aloitti teologian opinnot Wittenbergin yliopistossa ja jatkoi opintojaan Jenan, Leipzigin ja Rostockin yliopistoissa.

Pommerissa sai Flittner kuulla, että Grimmenissä Greifswaldin lähellä oli kanttorin virka vailla hoitajaa, ja hän sai viran 1644. Hän toimi myös saarnaajana ja 1646 hänestä tuli Grimmenin kaupunginkirkon diakoni, apulaispappi ja tätä virkaa hän hoiti kuolemaansa saakka. Hän meni avioliittoon edeltäjänsä lesken kanssa. Seurakunnan kirkkoherran virka oli kuitenkin avoinna useita kertoja hänen elinaikanaan, mutta häntä ei valittu siihen virkaan.

Kolmekymmenvuotisen sodan aikana hän joutui pakenemaan Stralsundiin, mutta palasi 1660 takaisin Grimeniin. 1659 hän kirjoitti teoksen Himmlische Lust-Gärtlein, kokoelman rukouksia ja virsiä ja se painettiin Greifweldisas 1661. Kokoelman viides osa Suscitabulum musicum oli yksitoista Flittnerin kirjoittamaa laulua, joista osan hän myös sävelsi. Yhdeksän niistä julkaistiin Nürnberger Gesangbuch -kirjassa 1677. J. S. Bach on käyttänyt hänen virsisäkeistöjä muutamissa teoksissaan (BWV 259, BWV 361, BWV 473). 

30-vuotisen sodan jatkuessa Flitter joutui pakenemaan uudelleen Straslundiin. Hän kuoli siellä 1678, ja hänen hautansa on Grimmenin Mariankirkossa.

Flittnerin virsistä on käytössä säilynyt yksi Suomessa ja Ruotsissa. Himmlische Lust-Gärtleinin viidennen osan laulu "Jesu, meiner Seelen Weide" on Suomen evankelis-luterilaisen kirkon virsikirjassa virsi 305 "Jeesus, ruokit sanallasi" (Ruots. Jakob Arrhenius 1691. Suom. virsikirjaan 1701. Uud. Anna-Maija Raittila 1984). Ruotsin kirkon virsikirjassa se on virsi 355 "Jeesus, ruokit sanallasi". Käännös on Anna Mari Kaskisen 1998 tekemä, Jan Arvid Hellströmin 1979 tekemän ruotsinkielisen muokkauksen mukainen. Molemmissa kirjoissa virren sävelmänä on sama, Ruotsissa 1691 julkaistu sävelmä.

Lähteet 

Saksalaiset virsirunoilijat
Saksalaiset teologit
Vuonna 1618 syntyneet
Vuonna 1678 kuolleet
Isokauriit

Isokauriit (Cervus) on suku hirvieläinten lahkossa. Sukuun kuuluvat lajit vaihtelevat eri lähteissä.

Lajeja 

isokauris (Cervus elaphus)
japaninkauris (Cervus nippon)

Lähteet 

Hirvieläimet
Delion (Boiotia)

Delion (, ) oli antiikin aikainen Apollonille omistettu pyhäkkö sekä pieni kaupunki Boiotiassa Kreikassa. Nimen perusteella sen arvellaan sijainneen nykyisten Tanágran kunnan Dílesin kylän tai Pláka Dílesin kaupungin paikalla tai lähellä.

Maantiede 

Delion sijaitsi rannikolla Tanagran kaupunkivaltion alueella, noin pari kilometriä länteen Oropoksen alueesta. Delion oli ensisijaisesti Apollonille omistetun pyhäkön ja temppelin paikka. Sen lähellä oli pieni kaupunki ja satama. Liviuksen mukaan Delionin etäisyys Tanagrasta oli viisi roomalaista mailia (n. 7,4 km), ja se sijaitsi rannikolla paikassa, josta etäisyys vastapäiselle Euboian rannikolle oli neljä mailia (n. 5,9 km). Strabon puhuu Delionista Apollonille omistettuna temppelinä sekä pienenä tanagralaisten kaupunkina (), jonka etäisyys Auliista oli 40 stadioninmittaa.

Nykyinen Dílesin kylä on oletettavasti perinyt nimensä Delionista muuttuneessa muodossa. Kylä sijaitsee jonkin verran sisämaassa. Edellä mainitun Liviuksen antaman kuvauksen perusteella itse temppeli sijaitsi rannikolla, joten Dílesi saattaa olla pyhäkön sijaan ennemmin Delionin kaupungin paikalla.

Historia 

Delion sai nimensä Apollonille pyhitetystä Deloksen saaresta. Paikalla on ollut asutusta viimeistään mykeneläiseltä kaudelta lähtien. Delionin kaupunki kuului alun perin Theban ja myöhemmin Tanagran hallintaan. Kaupungin asukkaasta käytettiin etnonyymiä Dēlieus ().

Historiassa Delion tunnetaan ennen kaikkea peloponnesolaissodan kahdeksantena vuonna eli 424 eaa. käydystä Delionin taistelusta. Siinä ateenalaiset kärsivät merkittävän tappion boiotialaisille. Ateenan joukkojen komentaja Hippokrates oli aiemmin vallannut Delionin temppelin, muuttanut sen lisärakenteilla linnoitukseksi ja jättänyt paikalle varuskunnan. Hän oli marssimassa Ateenaan päin ja oli jo Oropoksen alueella 10 stadioninmitan päässä Delionista, kun kohtasi boiotialaisten joukot, jotka pyrkivät katkaisemaan hänen vetäytymisensä.

Seuranneessa taistelussa ateenalaiset kärsivät suuren tappion. Boiotialaiset valtasivat temppelin 17. päivänä taistelun jälkeen. Sokrates osallistui taisteluun yhtenä hopliiteista, ja erään kertomuksen mukaan pelasti sen aikana Ksenofonin hengen. Toisen kertomuksen mukaan hänen omaa vetäytymistään suojasi Alkibiades, joka palveli ratsuväessä.

Vuonna 192 eaa. Rooman armeijan yksikkö kärsi vuorostaan Delionissa tappion Antiokhoksen joukoille.

Rakennukset ja löydökset 

Delionista on tehty vain vähän löytöjä. Nykyisestä Dílesin kylästä on löydetty joitakin hellenistiselle ja roomalaiselle kaudelle ajoittuvia jäänteitä. Löytöjen perusteella arvellaan, että pyhäkkö on ollut olemassa ennen kaikkea arkaaisella ja klassisella kaudella ja kaupunki enemmässä määrin vasta roomalaisella kaudella ja edelleen bysanttilaiselle kaudelle saakka.

Lähteet 

Antiikin Boiotian kaupungit
Antiikin Kreikan pyhäköt
Tanágra
Vain elämää, kausi 11 – Ensimmäinen kattaus

on Vain elämää -televisiosarjan 11. tuotantokauden ensimmäinen kokoelma-albumi, joka ilmestyi 30. lokakuuta 2020. Kaikki kappaleet julkaistiin singleinä kunkin jakson ensiesityspäivinä.  Albumi nousi Suomen virallisen listan ensimmäiseksi.

Kappaleet

Lähteet 

Vuoden 2020 kokoelma-albumit
Suomalaiset popalbumit
Suomalaiset rockalbumit
Suomalaiset hip hop -albumit
David Jiříček

David Jiříček (s. 28. marraskuuta 2003 Klatovy, Tšekki) on tšekkiläinen jääkiekkopuolustaja, joka edustaa kotimaassaan Extraliga-joukkue HC Škoda Plzeňia. Hän on varattavissa NHL:ään vuonna 2022. Jiříček laukoo oikealta.

Ura

Seuraura 
Jiříček on HC Klatovyn kasvatti. Kaudella 2017–2018 hän oli tehoilla 10+15=25 seuran C-nuorten tehokkain puolustaja Jakub Hamšíkin kanssa. Kaudella 2018–2019 Jiříček oli tehoilla 19+21=40 joukkueen paras maalintekijä ja hän jakoi sisäisen pistepörssin toisen sijan Petr Hauserin kanssa. Jiříček sijoittui koko Tšekin C-nuorten sarjan puolustajien maalipörssissä toiseksi edellään vain HC Kladnon Jiří Ticháček ja hän jakoi puolustajien pistepörssin viidennen sijan HC Vsetínin Stanislav Kunstin kanssa. Jiříček voitti myös joukkueen sisäisen tehotilaston lukemalla +26. Hän voitti myös sarjan pudotuspelien jäähypörssin 43 minuutillaan.

Kauden 2019–2020 Jiříček pelasi suurimmaksi osaksi HC Plzeňin A-nuorissa. Hän oli DHL Cupissa joukkueen tehokkain puolustaja tehoilla 6+11=17. Jiříček debytoi kauden aikana myös seuran miesten Extraliga-joukkueessa, jossa hän pelasi neljä runkosarjaottelua ilman tehopisteitä. Jiříček teki Extraliga-debyyttinsä vain 16-vuotiaana 26. tammikuuta 2020 HC Sparta Prahaa vastaan. Hänet merkittiin Plzeňin seitsemänneksi puolustajaksi. Jiříček sai ottelussa jääaikaa 1.14 minuuttia. Hän pelasi kauden aikana miesten pelejä myös yhden playoff-ottelun verran lainalla kaksi sarjatasoa alempana 2. česká hokejová ligan HC Klatovyssa.

Toukokuussa 2020 Jiříček teki HC Plzeňin kanssa kolmivuotisen Extraliga-sopimuksen. WHL-joukkue Spokane Chiefs varasi hänet 54. pelaajana CHL:n varaustilaisuudessa 2020. Jiříček aloitti kauden 2020–2021 kuitenkin HC Plzeňin Extraliga-joukkueessa. Hän teki Extraliga-uransa avausmaalin runkosarjan toisella kierroksella, uransa kuudennessa ottelussaan 20. syyskuuta 2020 vieraissa HC Pardubicea vastaan.

Maajoukkueura 
Jiříček pelasi alle 20-vuotiaiden MM-kilpailuissa vuonna 2021. Yhteensä hän on pelannut seitsemän nuorten ja 30 poikien maaottelua.

Tšekin A-maajoukkueessa Jiříček on pelannut yhden ottelun ilman tehopisteitä. Hän teki A-maajoukkuedebyyttinsä vain 16 vuoden ja 345 päivän ikäisenä Karjala-turnauksen päätösottelussa 8. marraskuuta 2020 Helsingin Hartwall Arenalla alle 20-vuotiaiden maajoukkuepelaajista koottua Venäjää vastaan. Jiříčekistä tuli kaikkien aikojen nuorin Tšekin A-maajoukkueessa debytoinut pelaaja. Ennätys oli aiemmin kaudella 2002–2003 17-vuotiaana debytoineen Rostislav Oleszin hallussa. Myös Tšekki peluutti ottelussa useita alle 20-vuotiaiden maajoukkuepelaajia. Jiříček merkittiin Tšekin kakkospuolustajapariin Michal Moravčíkin viereen. Hän keräsi ottelussa yhden kahden minuutin jäähyn estämisestä.

Tilastot

Lähteet

Viitteet 

Tšekkiläiset jääkiekkoilijat
Luokka:Columbus Blue Jacketsin varaamat pelaajat
Vuonna 2003 syntyneet
Elävät henkilöt
Eno (täsmennyssivu)

Eno voi viitata johonkin seuraavista:

 eno, äidin veli
 eno, iso joki
 Eno, entinen kunta Pohjois-Karjalassa
 ENO (Environment Online), verkkokoulu

 Henkilöitä
 Brian Eno, englantilainen muusikko
 Roger Eno, englantilainen muusikko
 Will Eno, yhdysvaltalainen näytelmäkirjailija
 Eno Raud, virolainen lastenkirjailija
Henrik Wennä

Henrik Wennä (Wenne) eli Henricus Nicolai (k. 1513) oli suomalainen pappi ja Turun tuomiorovasti. Hän oli luultavasti se Henricus Nicolai, joka 1486 harjoitti opintoja Rostockissa ja sitten Pariisissa, jossa hän valmistui baccalareukseksi ja maisteriksi sekä kanonisen oikeuden lisensiaatiksi.

Wennä lähetettiin 1492 Liivinmaahan tekemään liittoa Venäjältä uhkaavaa vaaraa vastaan. Turun kanungin tittelillä 1496 hän oleskeli Hemming Gadhin kanssa Roomassa hoitamassa Ruotsin valtakunnan asioita ja meni takaukseen suuresta otetusta lainasta. Sen jälkeen hän palasi kotimaahan, ja hänet valittiin 1500 Turun tuomiorovastiksi. Svante Sture lähetti 1504 hänet Viipuriin Eerik Tuurenpoika Bjelken luo. Vuonna 1509 hän kävi Ruotsin lähettiläänä Kööpenhaminassa neuvottelemassa Hannu-kuninkaan kanssa.

Wennä sai siten merkittäviä valtiollisia tehtäviä, mutta elämänsä viimeisinä vuosina hänet mainitaan asiakirjoissa enää harvoin. Siitä ja hänen syrjäyttämisestään piispanvaaleissa 1506 ja 1510 on päätelty, että sairaus jo heikensi häntä. Svante Niilonpoika palkitsi hänen palveluksensa läänittämällä hänelle tiluksia Suomessa.

Lähteet

Aiheesta muualla

Suomalaiset papit
Syntymävuosi tuntematon
Vuonna 1513 kuolleet
Korumarjat

Korumarjat (Symplocos) on Symplocaceae-heimoon kuuluva kasvisuku. Sukuun kuuluu ainakin noin 200 lajia, mutta mahdollisesti jopa noin 750 lajia.

Lajeja 
 Symplocos coriacea
 Symplocos glauca
 Symplocos hartwegii
 Symplocos lanceolata
 Symplocos martinicensis
 Symplocos nitens
 Symplocos paniculata – safiirikorumarja
 Symplocos pendula
 Symplocos phaeoclados
 Symplocos racemosa
 Symplocos reflexa
 Symplocos revoluta
 Symplocos rhamnifolia
 Symplocos theiformis
 Symplocos tinctoria

Lähteet

Aiheesta muualla 
 Laji.fi: Korumarjat (Symplocos)
 iNaturalist: Suku Symplocos
 ITIS: Symplocos 
 United States Department of Agriculture (USDA): Symplocos 
 UniProt: Taxonomy – Symplocos 
 Global Biodiversity Information Facility (GBIF): Symplocos 
 Flora of China: Symplocos 

Ericales
Salomo Ojala

Salomo Ojala (s. 17. huhtikuuta 1997) on suomalainen jalkapalloilija, joka edustaa Veikkausliigassa pelaavaa FC Hakaa. Hän on pelipaikaltaan keskushyökkääjä.

Ojala nousi miesten peleihin TKT:n riveissä, jossa hän pelasi kauteen 2014 asti myös junioripelejä. Kaudella 2015 hän siirtyi Kakkosessa pelanneen Ilves-Kissojen riveihin ja edelleen kaksi seuraavaa kautta 2016 ja 2017 Kakkosessa pelanneen toisen tamperelaiseseuran Tampereen Pallo-Veikkojen riveissä.

Salomo Ojala siirtyi keväällä 2018 Tampereelta Valkeakoskelle Ykkösessä pelanneen FC Hakan riveihin. Kausi 2019 oli sitten menestys Ojalalle. Haka nousi pitkn tauon jälkeen Veikkausliigaan, Ojala oli Ykkösen maalitekijäkuningas 23 maalillaan, valittiin kauden 2019 Ykkösen parhaaksi pelaajaksi ja hänet valittiin heinäkuun 2019 Ykkösen pelaajaksi. Ensimmäinen Veikkausliigakausi 2020 meni myös hyvin ollen kuudella maalillaan joukkueen paras maalintekijä.

Lähteet

Aiheesta muualla 

Suomalaiset jalkapalloilijat
Vuonna 1997 syntyneet
Elävät henkilöt
Chloé Dygert

Chloé Dygert (ent. Dygert-Owen, s. 1. tammikuuta 1997 Brownsburg, Indiana) on yhdysvaltalainen rata- ja maantiepyöräilyn maailmanmestari. Hän aloitti ammattilaisuransa vuonna 2016 yhdysvaltalaistalli Sho-Air TWENTY20:ssä. Kaudesta 2021 hän on edustanut Canyon-SRAM-joukkuetta.

Dygert voitti junioreiden maantieajon ja aika-ajon maailmanmestaruuden 2015. Seuraavana vuonna hän saavutti ratapyöräilyn joukkuetakaa-ajossa maailmanmestaruuden ja olympiahopeaa. Hän voitti henkilökohtaisen takaa-ajon ja joukkuetakaa-ajon maailmanmestaruudet 2017, 2018 ja 2020. Hän voitti maantieaika-ajon maailmanmestaruuden Harrogatessa 2019 yli puolentoista minuutin erolla Anna van der Breggeniin. MM-kilpailuissa 2020 hän joutui keskeyttämään aika-ajon ajettuaan päin suojakaidetta ja loukattuaan reisilihaksensa leikkaushoitoa vaativasti. Vuodelle 2021 siirretyissä Tokion olympialaisissa Dygert sai ratapyöräilyn joukkuetakaa-ajossa pronssia.

Saavutuksia 

Lähteet: Pro Cycling Stats, Cycling Archives

Ratapyöräily 
2016
MM-kilpailut, joukkuetakaa-ajossa kultaa
Olympialaiset, joukkuetakaa-ajossa hopeaa
2017
Maailmancup, Los Angeles, takaa-ajon ja joukkuetakaa-ajon voitto
MM-kilpailut, takaa-ajossa ja joukkuetakaa-ajossa kultaa
2018
MM-kilpailut, takaa-ajossa ja joukkuetakaa-ajossa kultaa
Maailmancup, Minsk, joukkuetakaa-ajon voitto
2019
Pan-Amerikan kisat, joukkuetakaa-ajossa kultaa
Maailmancup, Minsk, joukkuetakaa-ajon voitto
2020
Maailmancup, Milton, joukkuetakaa-ajon voitto
MM-kilpailut, takaa-ajossa ja joukkuetakaa-ajossa kultaa
2021
Olympialaiset, joukkuetakaa-ajossa pronssia

Maantiepyöräily 
2015
Nuorten maantieajon ja aika-ajon Yhdysvaltojen-mestaruus
MM-kilpailut, nuorten maantieajossa ja aika-ajossa kultaa
2016
Kalifornian ympäriajo, nuorten kilpailun voitto
2017
Pan-Amerikan-mestaruuskilpailut, aika-ajossa kultaa
MM-kilpailut, aika-ajossa neljäs
2018
Joe Martin Stage Race, nuorten kilpailun ja 4. etapin voitto
Tour of the Gila, 2. ja 3. (aika-ajo) etapin voitto
2019
Joe Martin Stage Race, kokonais-, piste- ja mäkikirikilpailun, nuorten kilpailun sekä 1. ja 4. etapin voitto
Tour of the Gila, nuorten kilpailun sekä 3. ja 4. (aika-ajo) etapin voitto
Chrono Kristin Armstrong (aika-ajo), voitto
Pan-Amerikan kisat, aika-ajossa kultaa
Colorado Classic, kokonais-, piste- ja mäkikirikilpailun, nuorten kilpailun sekä 1., 2., 3. ja 4. etapin voitto
MM-kilpailut, aika-ajossa kultaa, maantieajossa neljäs
2021
Aika-ajon Yhdysvaltojen-mestaruus
Olympialaiset, aika-ajossa seitsemäs

Lähteet 

Yhdysvaltalaiset maantiepyöräilijät
Yhdysvaltalaiset ratapyöräilijät
Yhdysvaltalaiset olympiamitalistit
Vuonna 1997 syntyneet
Elävät henkilöt
Vjosa Osmani

Vjosa Osmani-Sadriu (s. 17. toukokuuta 1982 Mitrovica, Jugoslavia) on kosovolainen poliitikko ja huhtikuusta 2021 Kosovon presidentti. Koulutukseltaan Osmani on juristi.

Tausta ja yksityiselämä 
Vjosa Osmani syntyi ja kasvoi Mitrovicassa. Hän opiskeli Pristinan yliopiston oikeustieteellisessä tiedekunnassa, ja sekä maisterin että tohtorin opintonsa hän suoritti Pittsburghin yliopistossa Yhdysvalloissa. Osmani toimi vuosina 2006–2010 presidentti Fatmir Sejdiun kansliapäällikkönä sekä lakiasioiden ja ulkomaan asioiden vanhempana neuvonantajana. Hän oli presidentin edustajana myös Kosovon perustuslakia muotoilleessa komissiossa. Osmani on vuodesta 2006 opettanut Pristinan yliopiston oikeustieteellisessä tiedekunnassa, ja hän on myös toiminut Pittsburghin yliopiston vierailevana professorina.

Osmani on naimisissa Prindon Sadriun kanssa ja parilla on kaksi tytärtä, jotka ovat kaksosia.

Äidinkielensä albanian lisäksi Osmani puhuu englantia, turkkia, espanjaa ja serbokroaattia.

Poliittinen ura 
Osmani valittiin Kosovon parlamenttiin ensimmäisen kerran vuodeksi 2011. Tuolloin hän edusti Kosovon demokraattista liittoa. Osmani oli puolueen pääministeriehdokas vuoden 2019 parlamenttivaaleissa. Osmani jätti kuitenkin puolueen, kun se muodosti koalition entisten albanialaississien Kosovon demokraattisen puolueen kanssa. Osmani valittiin helmikuussa 2020 parlamentin puhemieheksi. Osmanista tuli väliaikainen presidentti marraskuussa 2020, kun Hashim Thaçi joutui eroamaan, kun häntä vastaan oli nostettu sotarikossyytteitä Kansainvälisessä rikostuomioistuimessa.

Vuoden 2021 parlamenttivaaleissa Osmani edusti omaa Guxo-puoluettansa. Hän sai vaaleissa yli 300 000 ääntä. Kosovon parlamentti valitsi Osmanin presidentiksi huhtikuussa 2021. Osmania tuki Albin Kurtin johtama vasemmistoliike Vetëvendosje, joka oli saanut vaaleissa yli puolet äänistä.

Osmani on toinen nainen, joka on toiminut Kosovon presidenttinä.

Poliittisia näkemyksiä 
Osmani on katsonut sukupuolensa olevan ennemminkin etu kuin taakka Kosovon melko patriarkaalisessa järjestelmässä, jota Osmani on myös halunnut muuttaa olemalla mukana politiikassa.

Osmanin johdolla Kosovo on ilmoittanut pyrkivänsä avaamaan dialogin Serbian kanssa kymmenen vuoden tauon jälkeen. Maaliskuussa 2021 hän sanoi, että tarkoitus saada Serbian tunnustus Kosovon nykyisille rajoille.. Yhtenä ehtona on kuitenkin se, että Serbian tulee pyytää anteeksi sotarikoksiaan Kosovoa vastaan vuosina 1998 ja 1999 sekä asettaa niistä vastuussa olevat tahot syytteeseen.

Lähteet

Aiheesta muualla 

 Kosovon tasavallan presidentin virallinen sivusto 

Kosovon presidentit
Puhemiehet
Vuonna 1982 syntyneet
Elävät henkilöt
Kresion

Kresion (, ) oli antiikin aikainen kaupunki Skyroksen saarella Kreikassa. Se sijaitsi saaren lounaisrannikolla eli vastakkaisella puolella saaren polis-keskuksesta Skyroksesta katsottuna, lähellä nykyistä Kalamítsan kylää.

Kresionista tiedetään antiikin lähteiden perusteella vain vähän. Jotkut tutkijat ovat yhdistäneet kaupungin nimen perusteella Kreetaan ja katsoneet, että sen asutus olisi ollut kreetalaista alkuperää, mikä sopii yhteen Skyroksen asuttamisesta kertovien myyttien kanssa. Kresion oli satamapaikka, ja sitä käytettiin erityisesti roomalaisella kaudella saarelta louhitun marmorin rahtaamiseen.

Kaupungin paikalta on löydetty muurien ja muiden rakenteiden jäänteitä sekä keramiikan osia. Löytöihin lukeutuu myös marmorin laivaamiseen liittyneitä rakenteita, sekä lukuisia mereen pudonneita marmorilohkareita. Paikka vaikuttaa olleen asuttuna ja tärkeä satama vielä keskiajalla ellei myöhemminkin.

Lähteet 

Antiikin Kreikan kaupungit Egeanmeren saarilla
Skýros
Nana Boateng

Bismark "Nana" Adjei-Boateng (s. 10. toukokuuta 1994 Abaadze) on ghanalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan keskikenttäpelaaja.

Nana Boateng allekirjoitti vuonna 2012 sopimuksen siirtymisestä Manchester Cityyn. Hänet vuokrattiin välittömästi norjalaiseen pääsarjan Strømsgodset IF:n joukkueeseen, jossa hän pelasi neljä kautta.

Boateng siirtyi tammikuussa 2017 Yhdysvaltoihin Major League Soccer-sarjaan, jossa hän pelasi Colorado Rapids-joukkueessa kaksi kautta kesään 2019 asti. Sen jälkeen hän siirtyi joulukuussa 2019 tehdyllä sopimuksella Suomen Veikkausliigaan edellisen kauden mestarin Kuopion Palloseuran riveihin, jossa hän oli mukana seuran ottaessa Veikkausliigan pronssia. Boateng valittiin syyskuun 2020 pelaajaksi Veikkausliigassa. KuPS lunasti 1+1 sopimuksesta Boatengin toisen vuoden eli Boateng jatkaa KuPS:ssa kaudella 2021.

Saavutukset 
 Suomen mestaruuspronssia: 2020

Lähteet 

Ghanalaiset jalkapalloilijat
Vuonna 1994 syntyneet
Elävät henkilöt
Aerion AS2

Aerion AS2 oli ääntä nopeampi liikelentokone-projekti, jonka kehityksestä vastasi Aerion Corporation. Se julkaistiin toukokuussa 2014 Aerion SBJ:n suurempana kehitysversiona tähdäten esittelyyn 7 kehitysvuoden jälkeen. Marraskuussa 2020 Aerion ilmoitti saaneensa Ranskassa suoritetut tuulitunnelikokeet päätökseen. Ensilennon piti tapahtua vuonna 2023 ja sertifiointi olisi ollut kaksi vuotta sen jälkeen.
AS2 olisi rakennettu Aerion Park-nimisellä tehdasalueella Floridan Melbournessa.

Aiheesta muualla 
 AS2 Aerionin nettisivustolla (arkistoitu) 
 AS2 aerospace-technology.com-nettisivustolla

Lähteet 

Toteutumattomat lentokonesuunnitelmat